एकदम से अपरिचित और नए शहर में जब किराए का मकान ढूँढते-ढूँढते निशांत परेशान हो गया तो ऑटोरिक्शा चालक को उस पर ममता हो आयी बोला, ‘‘भैया जी यहॉं कोई तुम्हारे जैसे कंुॅंवारे लडके को अपना घर’-मकान रहने को नही देगा। चलो हमारे मुहल्ले में एक लोग के यहॉं कमरा खाली है दिला देगें।’’ ऑंटो वाले का आभार प्रकट करते हुए जब वह मुहल्ले में दाखिल हुआ तो लगा कि नरक लोक में प्रवेश कर रहा है। चारो ओर गंदगी का साम्राज्य जितने मैले-कुचैले जानवर उतने ही मैले लोग। कमरा जो उसे किराये पर मिला उसे देखते ही उसकी ऑंखों के सामने अंधेरा छा गया। मन मार कर उसने ऑंटोरिक्शा ड्राइवर और मकान मालिक को धन्यवाद दिया और अपना सामान व्यवस्थित कर,तैयार होकर ऑफिस के लिए निकलने ही वाला था कि बाहर से रोने चीखने की आवाज आने लगी। दौड़ा-दौड़ा वह दरवाजे तक आया। बाहर का दृश्य देखकर हतप्रभ रह गया। उसने देखा नशे में धुत्त एक आदमी एक औरत की कुटाई कर रहा था। औरत चीख-चिल्ला रही थी,वह आदमी उसके बाल खींच कर गली के बदबूदार कीचड़ में लथेड़ रहा था। उसके आस-पास तीन नन्हें-नन्हें बच्चे रो-रो कर उस औरत को बचाने की पुरज़ोर कोशिश में लगे थे। लेकिन आस-पड़ोस वाले इस लड़ाई का आनंद उठा रहे थे। मानों यह ट्टश्य रोज ही उनके सामने दुहराया जाता रहा था,जिसे देखकर अब उन्हें दुख नहीं होता आनंद आता था। लेकिन औरत की दीन-हीन दशा देखकर सुशीक्षित निशंात से रहा नही गया। उसने एक ही झटके में उस नशेड़ी को हटा दिया और औरत को सहारा देखकर घर के अंदर ले आया। घर में प्रवेश करते ही उसे लगा कि वह उल्टी कर देगा।पूरा घर तितर-बितर था। दो कमरे के घर रुपी उस दड़बे में चारों तरफ गंदगी और बदहाली का साम्राज्य था। बर्तन- भांडे, कपड़े-लत्ते बेतरतीब फैले हुए थे। एक मैला-कुचैला, फटे चीथड़े़ में लिपटा लड़का झिंलगी चारपाई पर पड़ा कराह था। निशांत ने दुःख से तनिक उबर आयी उस दुबली- पतली औरत से पूछा - ‘‘क्या हुआ है उसे ?’’